Dlhé pleso (Velická dolina)

Dlhé pleso vo Velickej doline (poľ. Długi Staw Wielicki, nem. Langer See, Felker Langer See, maď. Hosszú-tó, Felkai Hosszú-tó) leží v kotlinke Velickej doline medzi masívom Gerlachovského štítu a Guľatým kopcom blízko ústia Krčmárovho žľabu, z ktorého padajú do plesa kamene a preto sa neustále zmenšuje. Jeho názov vyplynul z podlhovastého tvaru. V názvosloví sa spresňuje názvom Dlhé pleso vo Velickej doline, ale vyskytujú sa aj pomenovania Velické Dlhé pleso, (v poľskej Wikipédii) a Dlhé pleso pod Gerlachom. Nachádza sa v nadmorskej výške 1 929 m n. m.. Podľa meraní pracovníkov TANAPu má hĺbku 5 m a rozlohu 0,63 ha. Turistika Okolo plesa vedie turistický chodník po zelenej turistickej značke zo Sliezskeho domu na Poľský hrebeň. Referencie Iné projekty Commons ponúka multimediálne súbory na tému Dlhé pleso (Velická dolina) Externé odkazy Poloha na turistickej mape